ફાયર બ્રિગેડના આ બંને ઇજાગ્રસ્ત જવાનો સુહાસ માને અને સુધીર દેવલેકરને પાલિકા સંચાલિત નાયર હૉસ્પિટલના ટ્રોમા કૅર સેન્ટરમાં સારવાર અપાઇ રહી છે, જ્યાં તેમની હાલત સ્થિર હોવાનું ફાયર બ્રિગેડ તરફથી જણાવાયું હતું. આ અકસ્માતમાં માનેને ડાબા પગ અને હાથમાં જ્યારે દેવલેકરને માથામાં ઇજા થઇ હતી. બિલ્ડિંગનો હિસ્સો પડવાના કારણે આ બંને જવાનો આગ બુઝાવવાના કામમાં જોતરાયેલી ફાયર બ્રિગેડની એરિયલ સિડીના પાંજરામાં ફસાઇ ગયા હતા અને તત્કાળ તેમને આવી બીજી સિડીની મદદથી બચાવી લેવાયા હતા. આ અકસ્માતના કારણે એરિયલ સિડીના પ્લૅટફૉર્મ અને એક ફાયર એન્જિનને પણ ખાસ્સું નુકસાન પહોંચ્યું હતું.